

**R O M Â N I A**

**MINISTERUL AFACERILOR INTERNE**

DIRECŢIA INFORMARE ŞI RELAŢII PUBLICE

Compartimentul Informare Publică

*Piața Revoluției nr. 1A, București, tel/fax: 021/264.86.17 email: dirp@mai.gov.ro*

|  |  |  |  |
| --- | --- | --- | --- |
| *NESECRET* | *Exemplar nr.1* | *Nr. 5029352* | *Bucureşti, 24.05.2017* |

***Domnului Firicel Alexandru - SPR DIAMANTUL***

În legătură cu solicitarea dumneavoastră, înregistrată la Direcţia Informare şi Relaţii Publice cu numărul de mai sus, vă aducem la cunoştinţă următoarele:

În conformitate cu art. 17 alin. (1) din OuG *nr.30/2007 privind organizarea și funcționarea Ministerului Afacerilor Interne*, cu modificările și completările ulterioare, personalul Ministerului Afacerilor Interne se compune din funcționari publici, polițiști - funcționari cu statut special, cadre militare în activitate, personal contractual, precum și soldați și gradați voluntari.

Structura organizatorică şi efectivele Ministerului Afacerilor Interne sunt prevăzute în H.G. nr. 416/2007[[1]](#footnote-1), cu modificările și completările ulterioare. Totodată, structura unităţilor MAI este stabilită în funcţie de atribuţiile pe care acestea le au de îndeplinit, iar potrivit art. 26 alin. (1) din *Ordinul m.a.i. nr. 105/2013[[2]](#footnote-2)*, *atribuțiile unităților ministerului se prevăd în regulamentul de organizare și funcționare propriu.*

În ceea ce privește posturile, potrivit art. 5 din *Ordinul m.a.i. nr. 105/2013,* „ş*efii inspectoratelor generale/similare, prin dispoziţie sau, după caz, prin ordin, repartizează structurilor/ unităţilor subordonate posturile aprobate, pe tipuri şi categorii de funcţii.* Posturile prevăzute în statele de organizare cu funcții în care sunt încadrați polițiști, funcționari publici și personal contractual sunt diferite din punct de vedere al reglementării juridice privind *raporturile de muncă/ raporturile de serviciu* pe care le au cu angajatorul și, implicit, din punct de vedere al *modalității de ocupare al posturilor*, *al incompatibilităților*, *al drepturilor, îndatoririlor și obligațiilor*, conform legislației în vigoare.

*Cu stimă,*

**Responsabil informare publică**

**Comisar-şef de poliţie Gabriel Mitroiu**



1. privind structura organizatorică şi efectivele Ministerului Afacerilor Interne [↑](#footnote-ref-1)
2. privind activitatea de planificare structurală și management organizatoric în unitățile Ministerului Afacerilor Interne [↑](#footnote-ref-2)